ทำความสะอาดแผลถลอกหรือรอยครูด
ก่อนที่คุณจะเริ่มดูแลแผลของคุณเองหรือแผลของคนอื่น ให้ล้างมือด้วยน้ำอุ่นและสบู่ หากคุณจะรักษาแผลให้คนอื่น ให้ใส่ถุงมือแบบใช้แล้วทิ้งด้วย ลองใช้ถุงมือแบบไม่ได้ทำจากยางเพราะว่าบางคนอาจจะแพ้ยาง ล้างถูมือเป็นเวลาอย่างน้อย 20 วินาทีและใช้ผ้าขนหนูสะอาดเช็ดให้แห้ง หากแผลถลอกหรือรอยครูดนั้นยังมีเลือดไหลซิบออกมา ให้ค่อยๆ ใช้ผ้าสะอาดหรือไม้พันสำลีกดประคบ ให้ยกบริเวณร่างกายที่บาดเจ็บให้สูงขึ้นเพื่อช่วยให้เลือดหยุดไหล เลือดควรจะหยุดไหลหลังจากทำเช่นนี้ 2-3 นาที หากไม่เป็นเช่นนั้น แผลถลอกหรือรอยครูดของคุณอาจจะค่อนข้างรุนแรงและคุณควรไปพบแพทย์ ทำความสะอาดแผลด้วยน้ำสะอาดและสบู่ คุณจะใช้ผ้าสะอาดด้วยก็ได้ พยายามเอาสิ่งสกปรกที่มองเห็นออกจากแผล ให้ทำเบาๆ เพื่อที่คุณจะได้ไม่บาดเจ็บกว่าเดิม  คุณอาจจะต้องใช้แหนบฆ่าเชื้อเพื่อดึงสิ่งสกปรกที่ติดแน่นออกมา หากคุณเอาสิ่งสกปรกหรือวัตถุอื่นๆ ออกมาไม่ได้ ให้ไปพบแพทย์  คุณไม่ควรใช้สารที่รุนแรงอย่างไอโอดีนหรือไฮโดรเจนเปอร์ออกไซด์ ผลิตภัณฑ์เหล่านี้สามารถทำร้ายผิวหนังของคุณได้ หลีกเลี่ยงการทาแอลกอฮอล์โดยตรงที่แผลด้วย
ล้างมือด้วยน้ำและสบู่. ห้ามเลือด. ล้างแผลถลอก.
https://www.wikihow.com/Care-for-Minor-Abrasions-and-Scratches
Cleaning Your Scrape or Abrasion